Water Heater Repair | Westland Heating & Air
Westland Heating & Air Conditioning Blog: Posts Tagged ‘Water Heater Repair’ ‘n Rare verskynsel in ons samelewing – liefde. Die mense word mos deur die vermaaklikheidswêreld van die dag geleer wat “liefde” is. ‘n Oppervlakkige, oënskynlik opwindende gevoel tussen twee mense waarin elkeen se selfsugtige geluk en begeertes belangrik is. ‘n Situasie waarin die res van die wêreld nie bestaan nie en nie in ag geneem hoef te word nie. Daar is nie sprake van opoffering, selfvernedering, diensbaarheid en vergewensgesindheid, m.a.w. ware liefde, nie.
Dit val ons vreemd op wanneer Jesus sê dat Hy ons ‘n nuwe gebod gee om mekaar lief te hê. “’n Nuwe gebod gee Ek julle, dat julle mekaar moet liefhê; soos Ek julle liefgehad het, moet julle ook mekaar liefhê.” (Joh. 13:34). Dit terwyl die gebod om mekaar lief te hê nie eers in die Nuwe Testament begin leer word nie. God het hierdie gebod alreeds in die wet wat Hy deur Moses aan die mens gegee het, ingeskryf. “Jy mag nie wraakgierig of haatdraend teenoor die kinders van jou volk wees nie, maar jy moet jou naaste liefhê soos jouself. Ek is die HERE.” (Lev. 19:19). Maar Hy leer ons ‘n nuwe gebod om nie ons naaste soos onsself lief te hê nie, maar lief te hê soos Hy ons liefgehad het. Dit wil sê met ‘n opofferende, selfvernederende, onbaatsugtige, dienende liefde. Ons moet mekaar liefhê soos wat Hy aan ons die voorbeeld van liefde gestel het.
Ons pleit gereeld voor God om ons volk se sondes te vergewe en ons uit hierdie ellendige toestand waarin ons verkeer te verlos. Maar het ons reg om God om vergifnis te vra en te verwag dat Hy ons in liefde moet aansien en vergewe wanneer ons weier om mekaar in liefde aan te sien en te vergeef? Kan ons verwag dat Hy ons moet liefhê terwyl ons nie daarna streef om mekaar lief te hê volgens die voorbeeld van Christus nie? Stel die Here dit nie uitdruklik vir ons in sy Woord dat Hy ons aan pyniging sal oorgee indien ons mekaar nie volgens die voorbeeld van Christus vergewe nie? “En sy heer het hom in toorn oorgegee aan die pynigers totdat hy sou betaal het alles wat hy hom skuldig was.So sal ook my hemelse Vader aan julle doen as julle nie elkeen sy broeder van harte sy oortredinge vergewe nie.” (Matt. 18:34&35). “Want die oordeel sal onbarmhartig wees oor die wat geen barmhartigheid bewys het nie; en die barmhartigheid roem teen die oordeel.” (Jak. 2:13).